<b>ד"א במלת היום רמז אל הגלגל היומי,</b> וסמכו אל הברכה והקללה לומר לך כמו השמש שהוא באחד ופועל שני הפכים מתיך השעוה, ומקפיא הביצה, משחיר פני הכובס, ומלבין הבגד, וכל השינוים הללו אינן באים מצד השמש כ"א מצד המקבלים כך הברכות והקללות הבאים מאתו ית' אינן מחייבים שינוי בו ית' כמ"ש <small>(מלאכי ג ו)</small> אני ה' לא שניתי, אלא השינוי בא מצד המקבלים ומפי עליון לא תצא הרעות והטוב. <small>(איכה ג לט)</small> כדאיתא במדרש שהביא בעקידה בפרשה זו ואמרתי לקובעו במלת היום.

